""" انا مش فلسطيني .. ولا عمري روحت "" فلسطين"" انا مش بطل ولا انا ""صلاح الدين "" انا ورق وشوية خرافات زي زيكم بتفرج ع المشهد ف سكات صوتي مكتوم بسبب فساد حكومات انا مش عربي من يوم ما ضميري مات انا مش عربي من يوم ما صوتي بقي بوستات التضامن ..بقي لايك وشير القضية الفلسطينية بقت غير بقت عادي ..اتعودنا مبقاش فينا خير سكتنا فسكت الضمير.... "" انا مش فلسطيني .... ولا عمري روحت "" فلسطين "" انا مش بطل .. ولا انا "" صلاح الدين "" ازيكو يا عرب ؟! يارب تكونو مبسوطين ميت سنة وانتو شايفين سامعين .. ساكتين خايفين فخليكو نايمين والجزم مكانها بوقكو وانتو عادي ساكتين من العراق ل ليبيا لسوريا ل اليمن ل السودان والصومال انتو ورق هما الابطال "" انا مش فلسطيني ... ولا عمري روحت "" فلسطين "" يارتني فلسطيني عايش وسط "" فلسطين "" بجري من الرصاص وف عز البرد انتو اللي خايفين احنا كدة كدة ميتين شكر خاص من اهالي فلسطين لكل العرب اللي شافو وسمعو وعملو مش سامعين اللي لسه معتقدين انهم بني ادمين ولوطن جبان يتهان وساكت لقلوب بتنبض بس الرحمة فيها ماتت اوعو تنسو القدس ولا شبر فلسطيني مهما الظروف كانت ""انا مش فلسطيني ... انا اتمني اكون فلسطيني عمري ما روحت فلسطين بس حاسس انها بتناديني انا مش بطل ولا انا صلاح الدين انا ورق .... قدم واتحرق ..... #محموض_صابر "